AFRIKAANSE OPSOMMING: Met die wêreld se bevolking wat steeds toeneem, word ontsettende druk op die onvolhoubare vermindering van die aarde se natuurlike hulpbronne geplaas. Daar is ’n toenemende neiging onder talle belanghebbendes om ’n versoek tot sake-ondernemings te rig om stappe te doen sodat dié probleem hokgeslaan kan word. Gedeelde waarde, wat uit Korporatiewe Sosiale Verantwoordelikheid ontstaan het, is ’n relatief nuwe konsep in bestuursliteratuur en min empiriese navorsing is tot nou toe in hierdie veld gedoen. Dié navorsing het ten doel gehad om die skepping van gedeelde waarde binne die eko-toerismesektor in Suid-Afrika van nader te bekyk en te ervaar. ’n Kwalitatiewe gevallestudie is gedoen oor ’n organisasie se baanbrekerswerk in hierdie veld in ’n uitgesoekte reservaat wat in Mpumalanga geleë is. ’n Reeks van 76 onderhoude is gevoer waarby dié organisasie se hoofkantoorbestuur, die gemeenskapsontwikkeling-bestuur se vennootorganisasie, besoekende gaste wat in twee huise in die reservaat woon, die twee vermelde huise se bestuur en werknemers, asook lede van die plaaslike behoeftige gemeenskappe, betrokke was. Inhouds- en frekwensie-analise is op die data uitgevoer. Deur middle van die analise is vasgestel dat die ontstaan van gedeelde waarde tussen bovermelde organisasie en die twee buurgemeenskappe, wat betref ’n hele reeks aspekte, aan die ontkiem is. ’n Hegte gelyke bestaan tussen die waargenome voordele, wat deur die bestuur geïdentifiseer is, en die werklike voordele wat in die vermelde gemeenskappe ervaar word. Idees van albei partye om die gedeelde waarde te verbeter, het slegs ’n gedeeltelike gelyke ontvang. Die studie bewys dat eko-toerisme, indien dit verantwoordelik bestuur word, ’n waardevolle vorm van grondgebruik is. Dit is ook ekonomies haalbaar en verrig ’n opheffingstaak aan behoeftiges deur middel van onderwys en gesondheidsorg-inisiatiewe, werkskepping en ekonomiese groei. ’n Gedeelde waarde-benadering in eko-toerisme kan lei tot meer tevrede en opgeleide personeel wat gemotiveer is om natuurlike hulpbronne in die gebied te bewaar en te beskerm onderwyl hulle terselfdertyd gaste puik hanteer. Dié baanbrekerswerk het ’n volhoubaarheidsgrondslag gelê.